रेलवे स्टेशन के करीब संदिग्ध परिस्थितियों में मिले तीन शव
दक्षिणदिल्ली के सरोजनी नगर रेलवे स्टेशन के करीब संदिग्ध परिस्थितियों में तीन शवों एवं एक गंभीर रूप से जख्मी युवक को पड़ा पाया गया मृतकों में दो पुरुष और एक महिला है। पुलिस ने महिला सहित चार लोगों में तीन की पहचान कर ली है, जबकि एक अन्य मृतक की पहचान करने की कोशिश में पुलिस जुटी हुई है। गंभीर रूप से घायल शख्स की पहचान सूरजभान के रूप में करते हुए पुलिस ने उसे एम्स के ट्रामा सेंटर में भर्ती कराया है। वहीं मौके से मिले तीनों शवों को पुलिस ने पोस्टमार्टम के लिए भेज दिया है।
पुलिस के वरिष्ठ अधिकारी के अनुसार जिस समय सूरजभान को अस्पताल में भर्ती किया गया उस समय वह बेहद नशे में था। जिसके चलते उससे अभी पूछताछ नहीं की जा सकी है। इस शख्स से पूछताछ और मृतकों के पोस्टमार्टम रिपोर्ट आने के बाद वारदात से पर्दा उठ पाएगा। वरिष्ठ पुलिस अधिकारी के अनुसार शुक्रवार सुबह सरोजनी नगर थाना पुलिस को कॉल मिली थी कि सरोजनी नगर रेलवे स्टेशन के करीब रेलवे लाइन के पास कुछ शव पड़े हुए हैं। मौके पर पहुंची पुलिस टीम ने लहुलुहान हालत में चार लोगों को वहां पड़ा पाया। जिसको एम्स ट्रामा सेंटर भेजा गया। जहां एक महिला सहित तीन लोगों को मृत घोषित कर दिया गया। जबकि चौथे शख्स को गंभीर रूप से जख्मी हालत में भर्ती कर लिया गया। इस शख्स की पहचान सूरजभान (42) के रूप में हुई। वहीं मृतकों में महिला की पहचान 40 वर्षीय सीमा और रमेश चंद्र के रूप में की गई है। तीसरे शख्स की पहचान होना अभी बाकी है। जांच में पता चला कि मृतका सीमा सूरजभान की प|ी है। वहीं रमेश चंद्र दिल्ली पुलिस ने बतौर कुक तैनात था। तीनों की मौत के कारणों के बाबत सूरजभान के होश में आने और पोस्टमार्टम रिपोर्ट आने के बाद ही पता चल सकेगा।
hin_Deva hin_Deva hin_Deva